CELEX: 62021CN0113
Language: bg
Date: 2021-02-23 00:00:00
Title: Дело C-113/21 P: Жалба, подадена на 23 февруари 2021 година от Маен Хайкал срещу решение на Общия съд, постановено на 16 декември 2020 година по дело T-189/19, Maen Haikal/Съвет на Европейския съюз

26.4.2021   
            
            
               BG
            
            
               Официален вестник на Европейския съюз
            
            
               C 148/10
            
         
      Жалба, подадена на 23 февруари 2021 година от Маен Хайкал срещу решение на Общия съд, постановено на 16 декември 2020 година по дело T-189/19, Maen Haikal/Съвет на Европейския съюз
      (Дело C-113/21 P)
      (2021/C 148/13)
      Език на производството: български
      
         Страни
      
      
         Жалбоподател: Маен Хайкал (представител: С. Коев, адвокат)
      
         Друга страна в производството: Съвет на Европейския съюз
      
         Искания на жалбоподателя
      
      
                  —
               
               
                  Да се приеме, че настоящата жалба е допустима и основателна в нейната цялост и да приемете за обосновани всички изложени в нея правни основания;
               
            
                  —
               
               
                  Да се постанови, че обжалвания акт на Общия съд може да бъде отменен изцяло;
               
            
                  —
               
               
                  Да се отмени частично Решение (ОВППС) 2019/87 на Съвета от 21 януари 2019 година за изменение на Решение 2013/255/ОВППС относно ограничителни мерки срещу Сирия, в частта, в която те се отнасят до г-н Маен Хайкал (Maen Haikal);
               
            
                  —
               
               
                  Да се отмени частично Регламент за изпълнение (ЕС) 2019/85 (1) на Съвета от 21 януари 2019 година за прилагане на Регламент (ЕС) № 36/2012 (2) относно ограничителни мерки с оглед на положението в Сирия, в частта, в която те се отнасят до г-н Маен Хайкал (Maen Haikal);
               
            
                  —
               
               
                  Да се отмени частично Решение (ОВППС) 2019/806 на Съвета от 17 май 2019 година за изменение на Решение 2013/255/ОВППС относно ограничителни мерки срещу Сирия в частта, в която се отнася до г-н Маен Хайкал (Maen Haikal);
               
            
                  —
               
               
                  Да се отмени частично Регламент за изпълнение (ЕС) 2019/798 (3) на Съвета от 17 май 2019 година за прилагане на Регламент (ЕС) № 36/2012 относно ограничителни мерки с оглед на положението в Сирия в частта, в която се отнася до г-н Маен Хайкал (Maen Haikal);
               
            
                  —
               
               
                  Да се осъди Съветът на Европейския съюз да заплати всички съдебни разноски на жалбоподателите, разходи, хонорари и други, свързани със защитата им.
               
            
         Правни основания и главни доводи
      
      
                  1.
               
               
                  Грешка при прилагане на правото от страна на Общия съд, като е приел, че Съветът е използвал правилно презумпцията за виден бизнесмен, извършващ дейност в Сирия, при положение че тази презумпция е лишена от правно основание и е непропорционална по отношение на преследваната законоустановена цел.
               
            
                  2.
               
               
                  Нарушаване принципа на пропорционалност -- чл. 49 от Хартата за основните права на ЕС.
               
            
                  3.
               
               
                  Нарушение на правилата относно доказването поради липса на доказателства за прилагането на презумпцията и за изключване приложението на член 27, параграф 3 и член 28, параграф 3 от Решение 2013/255, изменено с Решение 2015/18364.
               
            
                  4.
               
               
                  Грешка в преценката, което се потвърждава от актовете на Съвета, с които името на жалбоподателя е заличено от санкционните списъци.
               
            
         (1)  OB 2019, L 18I , стр. 4
      
      
         (2)  OB 2012, L 16, стр. 1
      
      
         (3)  OB 2019, L 132, стр. 1